
Pályamunkám címe:

 George Enescu: Hét dal Clément Marot verseire– egy zenének szentelt életút legnépszerűbb vokális darabja
Az előadásom két részből áll, először pályamunkámat szeretném bemutatni power-point-os prezentáció segítségével, ehhez szükségem lesz videoprojektorra és vetítő vászonra. Dolgozatomban a múlt század egyik legismertebb, legsokoldalúbb, világhírű román muzsikus egyéniséget, George Enescu zeneszerzőt, karmestert, pedagógust, virtuóz hegedűművészt és zongoristát kívántam bemutatni.
 A zeneszerző életútjáról, művészetéről illetve a dolgozat utolsó részében, tájékoztató jelleggel írok a legjelentősebb Enescu-dalciklusról, hiszen első sorban a dalok által kerültem közelébe az Enescu-jelenségnek és váltam csodálójává zenéjének.
 A Bartók Bélával ugyanabban az évben született román muzsikus óriás neve nem veszhet feledésbe, kifejezett szándékom, hogy felkeltsem a korombeli zeneművelők és zenekedvelők érdeklődését e témában. 
Az előadás második felében a bemutatott dalciklusból fogok előadni négy művet, ezek zongorakíséretéhez szükséges egy zongora, saját korrepetítorom fog kísérni.
George Enescu Sept chansons de Clément Marot, op. 15-ös dalciklusából a következő műveket fogom énekelni: 

1. Estrenne à Anne
2. Languir me fais
3. Aux Damoyselles paresseuses d’escrire à leurs amys 
4. Estrenne de la rose
